
AVIZ


asupra proiectului de Lege privind aprobarea Ordonanţei de urgenţă a Guvernului nr.55/2019 pentru modificarea şi completarea art.29 din Ordonanţa de urgenţă a Guvernului nr.12/1998 privind transportul pe căile ferate române şi reorganizarea Societăţii Naţionale a Căilor Ferate Române
În conformitate cu prevederile art.95 și 115 din Regulamentul Camerei Deputaţilor, republicat, cu modificarile și completările ulterioare, Comisia pentru mediu şi echilibru ecologic a fost sesizată spre dezbatere şi avizare cu proiectul de Lege privind aprobarea Ordonanţei de urgenţă a Guvernului nr.55/2019 pentru modificarea şi completarea art.29 din Ordonanţa de urgenţă a Guvernului nr.12/1998 privind transportul pe căile ferate române şi reorganizarea Societăţii Naţionale a Căilor Ferate Române, trimis cu adresa nr. PL-x. 425/2019 din 8 octombrie 2019 și înregistrat cu nr.4c-8/719/9.10.2019.
Senatul, în calitate de primă Cameră sesizată, a adoptat proiectul de Lege în şedinţa din 2 octombrie 2019. 

Conform dispoziţiilor art.75 alin.(1) din Constituţia României, republicată şi ale art. 92 alin. (9) pct.1 din Regulamentul Camerei Deputaţilor, republicat, cu modificarile și completările ulterioare, Camera Deputaţilor este Cameră  decizională. 

Potrivit prevederilor art.61 din Regulamentul Camerei Deputaţilor, republicat, cu modificarile și completările ulterioare, Comisia pentru mediu şi echilibru ecologic a dezbătut proiectul de Lege în şedinţa din data de 22 octombrie 2019.

În urma dezbaterilor, membrii comisiei au hotărât, cu unanimitate de voturi, avizarea favorabilă a proiectului de Lege.

Consilier parlamentar,  Alina Alexandriuc

